geopti/opus-en-el-eval-mixture huggingface dataset:
English: granting an EU guarantee to the European Investment Bank against losses under loans and loan guarantees for projects outside the Union and repealing Decision No 633/2009/EC
Greek: για τη χορήγηση εγγύησης της EE στην Ευρωπαϊκή Τράπεζα Επενδύσεων για την κάλυψη ζημιών από δάνεια και εγγυήσεις δανείων για έργα εκτός της Ευρωπαϊκής Ένωσης και την κατάργηση της απόφασης αριθ. 633/2009/ΕΚ
English: In addition to its core mission of financing investment in the European Union, the European Investment Bank (EIB) has since 1963 undertaken financing operations outside the Union in support of the Union’s external policies.
Greek: Εκτός από την κύρια αποστολή της, ήτοι τη χρηματοδότηση επενδύσεων στην Ευρωπαϊκή Ένωση, η Ευρωπαϊκή Τράπεζα Επενδύσεων (ΕΤΕπ) αναλαμβάνει από το 1963 χρηματοδοτικές δραστηριότητες εκτός της Ένωσης, προς υποστήριξη των εξωτερικών πολιτικών της Ένωσης.
English: This allows the budget funds of the Union available to the external regions to be complemented by the financial strength of the EIB for the benefit of recipient countries.
Greek: Με τον τρόπο αυτό, οι δημοσιονομικοί πόροι της Ένωσης, που διατίθενται στις εξωτερικές περιοχές, συμπληρώνονται από την οικονομική ισχύ της ΕΤΕπ, προς όφελος των αποδεκτριών χωρών.
English: In undertaking such financing operations, the EIB contributes to the general guiding principles and policy objectives of the Union, including the development of third countries and the prosperity of the Union in the changed global economic circumstances.
Greek: Αναλαμβάνοντας τέτοιες χρηματοδοτικές δραστηριότητες, η ΕΤΕπ συνεισφέρει στις γενικές κατευθυντήριες αρχές και τους στόχους πολιτικής της Ένωσης, συμπεριλαμβανομένης της ανάπτυξης των τρίτων χωρών και της ευημερίας της Ένωσης στις μεταβληθείσες παγκόσμιες οικονομικές συνθήκες.
English: The EIB financing operations in support of Union external policies should continue to be conducted in accordance with the principles of sound banking practice.
Greek: Οι χρηματοδοτικές δραστηριότητες της ΕΤΕπ προς υποστήριξη των εξωτερικών πολιτικών της Ένωσης θα πρέπει να συνεχίσουν να πραγματοποιούνται σύμφωνα με τις αρχές της ορθής τραπεζικής πρακτικής.
English: Article 209(3) of the Treaty on the Functioning of the European Union (TFEU), in conjunction with Article 208 thereof, provides that the EIB is to contribute, under the terms laid down in its Statute, to the implementation of the measures necessary to further the objectives of Union development cooperation policy.
Greek: Το άρθρο 209 παράγραφος 3 της συνθήκης για τη λειτουργία της Ευρωπαϊκής Ένωσης (ΣΛΕΕ), σε συνδυασμό με το άρθρο 208 αυτής, ορίζει ότι η ΕΤΕπ συμβάλλει, υπό τους όρους που προβλέπει το καταστατικό της, στην εφαρμογή των μέτρων που είναι αναγκαία για την προώθηση των στόχων της πολιτικής για τη συνεργασία για την ανάπτυξη της Ένωσης.
English: In accordance with Article 19 of the Statute of the EIB, applications made directly to the EIB for EIB financing operations to be carried out under this Decision are to be submitted to the Commission for an opinion (‘EIB financing application’).
Greek: Σύμφωνα με το άρθρο 19 του καταστατικού της ΕΤΕπ, οι αιτήσεις που υποβάλλονται απευθείας στην ΕΤΕπ για χρηματοδοτικές δραστηριότητες της ΕΤΕπ οι οποίες θα εκτελούνται στο πλαίσιο της παρούσας απόφασης θα υποβάλλονται στην Επιτροπή για γνωμοδότηση («αίτηση χρηματοδότησης ΕΤΕπ»).
English: With a view to supporting Union external action, and in order to enable the EIB to finance investments outside the Union without affecting the credit standing of the EIB, the majority of its operations in external regions have benefited from an EU budgetary guarantee (‘EU guarantee’) administered by the Commission.
Greek: Με σκοπό τη στήριξη της εξωτερικής δράσης της Ένωσης, και προκειμένου να καταστεί η ΕΤΕπ ικανή να χρηματοδοτεί επενδύσεις εκτός της Ένωσης χωρίς να επηρεάζεται η φερεγγυότητα της ΕΤΕπ, η πλειονότητα των δραστηριοτήτων της σε εξωτερικές περιοχές επωφελείται από εγγύηση προερχόμενη από τον προϋπολογισμό της ΕΕ («εγγύηση της ΕΕ») και τελούσα υπό τη διαχείριση της Επιτροπής.
English: The EU guarantee was established for the period 2007-2011 by Decision No 633/2009/EC of the European Parliament and of the Council of 13 July 2009 granting a Community Guarantee to the European Investment Bank against losses under loans and loan guarantees for projects outside the Community [2].
Greek: Η εγγύηση της ΕΕ θεσπίσθηκε για την περίοδο 2007-2011 με την απόφαση αριθ. 633/2009/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, που αφορά τη χορήγηση εγγύησης της Κοινότητας στην Ευρωπαϊκή Τράπεζα Επενδύσεων για την κάλυψη ζημιών από δάνεια και εγγυήσεις δανείων για σχέδια εκτός της Κοινότητας [2].
English: The Guarantee Fund for external actions (‘Guarantee Fund’), established by Council Regulation (EC, Euratom) No 480/2009 of 25 May 2009 establishing a Guarantee Fund for external actions [3], provides a liquidity cushion for the Union budget against losses incurred on EIB financing operations and other Union external action.
Greek: Το Ταμείο εγγυήσεων για τις εξωτερικές δράσεις («Ταμείο εγγυήσεων»), που ιδρύθηκε με τον κανονισμό (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων για τις εξωτερικές δράσεις [3], παρέχει αποθεματικό ρευστότητας στον προϋπολογισμό της Ένωσης έναντι ζημιών από χρηματοδοτικές δραστηριότητες της ΕΤΕπ και άλλες εξωτερικές δράσεις της Ένωσης.
English: In accordance with Decision No 633/2009/EC, the Commission and the EIB have prepared a mid-term review of EIB external financing, based on an independent external evaluation supervised by a steering committee of ‘wise persons’, a review by an external consultancy, and specific evaluations produced by the EIB.
Greek: Σύμφωνα με την απόφαση αριθ. 633/2009/ΕΚ, η Επιτροπή και η ΕΤΕπ συνέταξαν ενδιάμεση ανασκόπηση των εξωτερικών χρηματοδοτήσεων της ΕΤΕπ, βασιζόμενη σε ανεξάρτητη εξωτερική αξιολόγηση υπό την επίβλεψη διευθύνουσας επιτροπής «σοφών», σε ανασκόπηση διενεργηθείσα από εξωτερική εταιρεία συμβούλων και σε ειδικές αξιολογήσεις που εκπόνησε η ΕΤΕπ.
English: On 12 February 2010, the steering committee submitted a report to the European Parliament, the Council, the Commission and the EIB containing its conclusions and recommendations.
Greek: Στις 12 Φεβρουαρίου 2010, η διευθύνουσα επιτροπή υπέβαλε έκθεση στο Ευρωπαϊκό Κοινοβούλιο, το Συμβούλιο, την Επιτροπή και την ΕΤΕπ η οποία περιλάμβανε τα συμπεράσματα και τις συστάσεις της.
English: In its report the steering committee concluded that the EU guarantee is an efficient and powerful policy instrument with high financial and political leverage and that it should be maintained in order to cover risks of a political or sovereign nature.
Greek: Στην έκθεσή της, η διευθύνουσα επιτροπή κατέληγε στο συμπέρασμα ότι η εγγύηση της ΕΕ αποτελεί αποτελεσματικό και δυναμικό μέσο πολιτικής με υψηλή ικανότητα οικονομικής και πολιτικής μόχλευσης, και ότι θα πρέπει να διατηρηθεί με σκοπό την κάλυψη κινδύνων πολιτικής ή κρατικής φύσης.
English: Some amendments to Decision No 633/2009/EC were proposed in order to ensure maximum added value and efficiency of the EIB’s external operations.
Greek: Πρότεινε επίσης ορισμένες τροποποιήσεις της απόφασης αριθ. 633/2009/ΕΚ, προκειμένου να διασφαλισθούν η μέγιστη προστιθέμενη αξία και η αποτελεσματικότητα των εξωτερικών δραστηριοτήτων της ΕΤΕπ.
English: It is essential to establish a list of countries potentially eligible for EIB financing under the EU guarantee.
Greek: Έχει ιδιαίτερη σημασία να καταρτισθεί ο κατάλογος των δυνάμει επιλέξιμων χωρών για χρηματοδότηση από την ΕΤΕπ με εγγύηση της ΕΕ.
English: It is also appropriate to extend the list of countries eligible for EIB financing under the EU guarantee, as currently set out in Annex I to Decision No 633/2009/EC.
Greek: Ο κατάλογος των επιλέξιμων χωρών για χρηματοδότηση από την ΕΤΕπ με εγγύηση της ΕΕ, είναι επίσης σκόπιμο να διευρυνθεί, όπως παρατίθεται προς το παρόν στο παράρτημα I της απόφασης αριθ. 633/2009/ΕΚ.
English: In order to reflect significant policy developments, the power to adopt acts in accordance with Article 290 TFEU should be delegated to the Commission in respect of amending Annex III to this Decision.
Greek: Προκειμένου να αντικατοπτρίζονται οι σημαντικές εξελίξεις στην πολιτική, η εξουσία έκδοσης πράξεων σύμφωνα με το άρθρο 290 της ΣΛΕΕ θα πρέπει να ανατεθεί στην Επιτροπή όσον αφορά την τροποποίηση του παραρτήματος ΙΙΙ της παρούσας απόφασης.
English: It is of particular importance that the Commission carry out appropriate consultations during its preparatory work, including at expert level.
Greek: Είναι ιδιαίτερα σημαντικό να διεξάγει η Επιτροπή τις κατάλληλες διαβουλεύσεις κατά τις προπαρασκευαστικές εργασίες, ακόμα και σε επίπεδο εμπειρογνωμόνων.
English: The Commission, when preparing and drawing up delegated acts, should ensure a simultaneous, timely and appropriate transmission of relevant documents to the European Parliament and to the Council.
Greek: Η Επιτροπή, όταν ετοιμάζει και συντάσσει κατ’ εξουσιοδότηση πράξεις, θα πρέπει να εξασφαλίζει την ταυτόχρονη, έγκαιρη και κατάλληλη διαβίβαση των σχετικών εγγράφων στο Ευρωπαϊκό Κοινοβούλιο και στο Συμβούλιο.
English: The amounts covered by the EU guarantee in each region should continue to represent ceilings for the EIB financing under the EU guarantee and not targets that the EIB is required to meet.
Greek: Τα ποσά που καλύπτονται από την εγγύηση της ΕΕ σε κάθε περιοχή θα πρέπει να εξακολουθήσουν να αντιπροσωπεύουν ανώτατα όρια χρηματοδότησης από την ΕΤΕπ με την εγγύηση της ΕΕ και όχι στόχους που οφείλει να επιτύχει η ΕΤΕπ.
English: In the framework of Union support to third countries to cope with the global economic and financial crisis, the EIB frontloaded its external lending activity in 2009 and 2010 mainly in the pre-accession and the neighbourhood and partnership countries under its current mandate.
Greek: Στο πλαίσιο της στήριξης της Ένωσης προς τρίτες χώρες ώστε να ανταπεξέλθουν στην παγκόσμια οικονομική και χρηματοπιστωτική κρίση, η ΕΤΕπ προδιέθεσε τη δραστηριότητά της εξωτερικού δανεισμού το 2009 και το 2010, κυρίως στις χώρες υπό προενταξιακό καθεστώς, σε χώρες της γειτονίας και σε χώρες με τις οποίες υπάρχει εταιρική σχέση, στο πλαίσιο της τρέχουσας εντολής της.
English: Moreover, the unrest in the southern Mediterranean in early 2011 calls for Union assistance in providing the affected countries with the means to rebuild and modernise their economies.
Greek: Επιπλέον, λόγω της αναταραχής στη Νότια Μεσόγειο στις αρχές του 2011, καλείται η Ένωση να βοηθήσει τις πληττόμενες χώρες να αποκτήσουν τα μέσα για την ανοικοδόμηση και τον εκσυγχρονισμό των οικονομιών τους.
English: Therefore, for the remaining period of the mandate, the General Mandate ceiling should be reviewed and increased by EUR 1684000000 to better deal with these temporary and exceptional circumstances without prejudging the ceilings under the next multiannual financial framework.
Greek: Κατά συνέπεια, για το υπόλοιπο της εντολής, το ανώτατο όριο της γενικής εντολής θα πρέπει να ανανεωθεί και να αυξηθεί κατά 1684000000 ευρώ προκειμένου να αντιμετωπιστούν καλύτερα αυτές οι προσωρινές και εξαιρετικές συνθήκες, χωρίς να προδικάζονται τα ανώτατα όρια στο πλαίσιο του επόμενου πολυετούς δημοσιονομικού πλαισίου.
English: The EIB financing operations ensuing from the abovementioned increase in the General Mandate ceiling should respond to the political reforms undertaken by individual partner countries as assessed by the Commission with the involvement of the European External Action Service (EEAS) taking into account European Parliament resolutions and Council decisions and conclusions.
Greek: Οι χρηματοδοτικές πράξεις της ΕΤΕπ που ακολουθούν την προαναφερθείσα αύξηση του ανώτατου ορίου της γενικής εντολής θα πρέπει να ανταποκρίνονται στις πολιτικές μεταρρυθμίσεις που αναλαμβάνουν ατομικά οι χώρες εταίροι κατόπιν αξιολόγησης από την Επιτροπή με τη συμμετοχή της Ευρωπαϊκής Υπηρεσίας Εξωτερικής Δράσης (ΕΥΕΔ) και λαμβάνοντας υπόψη τα ψηφίσματα του Ευρωπαϊκού Κοινοβουλίου και τις αποφάσεις και τα συμπεράσματα του Συμβουλίου.
English: The review of the European Neighbourhood Policy and the renewed emphasis on differentiation should also be reflected in that assessment.
Greek: Στην εν λόγω αξιολόγηση, θα πρέπει επίσης να αντικατοπτρίζεται η αναθεώρηση της Ευρωπαϊκής Πολιτικής Γειτονίας και η νέα έμφαση που αποδίδεται στη διαφοροποίηση.
English: In pre-accession countries, the EIB financing will continue to complement Union assistance.
Greek: Στις χώρες υπό προενταξιακό καθεστώς, η χρηματοδότηση της ΕΤΕπ θα εξακολουθήσει να συμπληρώνει τη βοήθεια της Ένωσης.
English: In addition to the regional ceilings, the optional mandate of EUR 2000000000 should be activated and allocated as an envelope to support EIB financing operations in the field of climate change mitigation and adaptation across the regions covered by the mandate.
Greek: Πέρα από τα περιφερειακά ανώτατα όρια, θα πρέπει να ενεργοποιηθεί και να διατεθεί η προαιρετική εντολή των 2000000000 ευρώ, ως κονδύλιο για τη στήριξη χρηματοδοτικών δραστηριοτήτων της ΕΤΕπ σχετικά με τον μετριασμό των επιπτώσεων της κλιματικής αλλαγής και την προσαρμογή σε αυτήν σε όλες τις περιοχές που καλύπτονται από την εντολή.
English: The EIB could contribute its expertise and resources, in close cooperation with the Commission, to support public authorities as well as the private sector in order to address the challenge of climate change and to make the best possible use of available financing.
Greek: Η ΕΤΕπ θα μπορούσε να συμβάλει με την εμπειρογνωμοσύνη και τους πόρους της, σε στενή συνεργασία με την Επιτροπή, στη στήριξη των δημόσιων αρχών καθώς και του ιδιωτικού τομέα προκειμένου να αντιμετωπισθεί η πρόκληση της κλιματικής αλλαγής και για τη βέλτιστη δυνατή χρήση της διαθέσιμης χρηματοδότησης.
English: For mitigation and adaptation projects, the resources of the EIB should, where possible and appropriate, be complemented with concessional funds available under the Union budget through the efficient and consistent blending of grants and loans for climate change financing in the context of Union external assistance.
Greek: Όσον αφορά τα έργα για το μετριασμό των επιπτώσεων και την προσαρμογή, οι πόροι της ΕΤΕπ θα πρέπει να συμπληρώνονται, όπου είναι δυνατόν και σκόπιμο, με κεφάλαια διατιθέμενα υπό ευνοϊκούς όρους από τον προϋπολογισμό της Ένωσης μέσω του αποτελεσματικού και συνεκτικού συνδυασμού επιδοτήσεων και δανείων για τη χρηματοδότηση της αντιμετώπισης της κλιματικής αλλαγής, στο πλαίσιο της εξωτερικής βοήθειας της Ένωσης.
English: In this regard, it is appropriate that the Commission’s annual report to the European Parliament and the Council should contain a detailed report on the financial instruments used for financing these projects, identifying the amounts of EIB financing under the optional mandate and the corresponding amounts of grants.
Greek: Εν προκειμένω, η ετήσια έκθεση της Επιτροπής προς το Ευρωπαϊκό Κοινοβούλιο και το Συμβούλιο ενδείκνυται να περιέχει λεπτομερή παρουσίαση των χρηματοπιστωτικών μέσων που χρησιμοποιούνται για τη χρηματοδότηση των έργων αυτών, προσδιορίζοντας τα ποσά της χρηματοδότησης από την ΕΤΕπ στο πλαίσιο της προαιρετικής εντολής και τα αντίστοιχα ποσά των επιδοτήσεων.
English: Eligibility to receive EIB financing for climate-change mitigation under the EU guarantee could be restricted under the Climate Change Mandate for countries that are deemed not to have committed themselves to meeting appropriate climate change-related targets.
Greek: Η επιλεξιμότητα για λήψη χρηματοδότησης από την ΕΤΕπ με σκοπό τον μετριασμό των επιπτώσεων της κλιματικής αλλαγής με την εγγύηση της ΕΕ θα μπορούσε να περιορίζεται, στο πλαίσιο της εντολής για την κλιματική αλλαγή, έναντι χωρών που θεωρούνται ότι δεν έχουν αναλάβει δέσμευση όσον αφορά την επίτευξη κατάλληλων στόχων σχετικά με την αλλαγή του κλίματος.
English: Any such restriction of eligibility should be based on complex and comprehensive political assessments.
Greek: Κάθε τέτοιος περιορισμός της επιλεξιμότητας θα πρέπει να βασίζεται σε περίπλοκες και συνολικές πολιτικές εκτιμήσεις.
English: Therefore, the Council should have the power to decide, on a proposal from the Commission with the involvement of the EEAS, to restrict the eligibility of a country to receive EIB financing for climate-change mitigation under the EU guarantee.
Greek: Κατά συνέπεια, θα πρέπει το Συμβούλιο να έχει την εξουσία να αποφασίσει, βάσει πρότασης της Επιτροπής με τη συμμετοχή της ΕΥΕΔ, περιορισμό της επιλεξιμότητας μιας χώρας για λήψη χρηματοδότησης από την ΕΤΕπ με την εγγύηση της ΕΕ για τον μετριασμό των επιπτώσεων της κλιματικής αλλαγής.
English: Such restriction should apply only to EIB financing operations for which an EIB financing application is submitted after the entry into force of this Decision and which are signed after 1 January 2012.
Greek: Ο περιορισμός αυτός θα πρέπει να ισχύει μόνο στις χρηματοδοτικές δραστηριότητες της ΕΤΕπ για τις οποίες υποβάλλεται αίτηση χρηματοδότησης από την ΕΤΕπ μετά την έναρξη ισχύος της παρούσας απόφασης και οι οποίες υπογράφονται μετά την 1η Ιανουαρίου 2012.1
English: Some flexibility on regional allocation under the Climate Change Mandate should be provided to allow for the fastest and most effective possible uptake of available financing within the three-year period 2011-2013, while striving to ensure a balanced distribution across regions over that period, based on the established priorities for external aid under the General Mandate.
Greek: Στο πλαίσιο της εντολής για την κλιματική αλλαγή θα πρέπει να εξασφαλισθεί ορισμένος βαθμός ευελιξίας για την περιφερειακή κατανομή, ώστε να καταστεί εφικτή η ταχύτερη και αποτελεσματικότερη δυνατή απορρόφηση της διαθέσιμης χρηματοδότησης εντός της τριετίας 2011-2013, παράλληλα με την καταβολή κάθε δυνατής προσπάθειας για να εξασφαλισθεί η ισόρροπη κατανομή σε όλες τις περιοχές κατά τη διάρκεια της εν λόγω περιόδου, βάσει των καθορισμένων προτεραιοτήτων της εξωτερικής βοήθειας στο πλαίσιο της γενικής εντολής.
English: The mid-term review of the implementation of the EIB external mandate showed that, although the EIB financing operations carried out in the period covered by the evaluation (2000-2009) were generally in line with Union external policies, the link between Union policy objectives and their operational implementation by the EIB should be strengthened and made more explicit and structured.
Greek: Η μεσοπρόθεσμη αξιολόγηση της εκτέλεσης της εξωτερικής εντολής της ΕΤΕπ κατέδειξε ότι, μολονότι οι χρηματοδοτικές δραστηριότητες της ΕΤΕπ που πραγματοποιήθηκαν κατά την περίοδο που καλύπτεται από την αξιολόγηση (2000-2009) ήταν, σε γενικές γραμμές, σύμφωνες με τις εξωτερικές πολιτικές της Ένωσης, θα πρέπει να ενισχυθεί και να καταστεί πιο σαφής και δομημένη η συσχέτιση μεταξύ των στόχων της πολιτικής της Ένωσης και της επιχειρησιακής εφαρμογής τους από την ΕΤΕπ.
English: In order to enhance the coherence of the mandate and strengthen the focus of the EIB external financing activity on supporting Union policies, and for the maximum benefit of beneficiaries, this Decision should set out horizontal high-level objectives in the mandate for EIB financing operations across all eligible regions and countries, building on the comparative strengths of the EIB in areas where it has a well-proven track record.
Greek: Προκειμένου να ενισχυθεί η συνοχή της εντολής και η εστίαση της εξωτερικής χρηματοδοτικής δραστηριότητας της ΕΤΕπ στη στήριξη των πολιτικών της Ένωσης, καθώς και για τη μέγιστη ωφέλεια των δικαιούχων, η παρούσα απόφαση θα πρέπει να καθορίσει οριζόντιους στόχους υψηλού επιπέδου στο πλαίσιο της εντολής για τις χρηματοδοτικές δραστηριότητες της ΕΤΕπ σε όλες τις επιλέξιμες περιφέρειες και χώρες, με βάση τα συγκριτικά πλεονεκτήματα της ΕΤΕπ σε τομείς όπου έχει αποδεδειγμένο ιστορικό καλών επιδόσεων.
English: In order to effectively reach out to SMEs, the EIB should cooperate with local financial intermediary institutions in the eligible countries, in particular to ensure that part of the financial benefits is passed on to their clients and provide added value compared to other sources of finance.
Greek: Προκειμένου να προσεγγίσει αποτελεσματικά τις ΜΜΕ, η ΕΤΕπ θα πρέπει να συνεργάζεται στις επιλέξιμες χώρες με τοπικά ιδρύματα χρηματοπιστωτικής μεσολάβησης, ιδίως για να διασφαλίζει ότι μέρος των χρηματοοικονομικών οφελών θα μεταβιβάζεται στους πελάτες τους και θα παρέχει προστιθέμενη αξία σε σύγκριση με άλλες πηγές χρηματοδότησης.
English: Where appropriate, through its cooperation agreements with those intermediary institutions, the EIB should request that their clients’ projects be checked against agreed criteria in line with Union development goals so as to provide added value.
Greek: Εφόσον κρίνεται σκόπιμο, μέσω συμφωνιών συνεργασίας με τα εν λόγω ιδρύματα μεσολάβησης, η ΕΤΕπ θα πρέπει να απαιτεί τον έλεγχο των έργων των πελατών τους βάσει συμπεφωνημένων κριτηρίων, σύμφωνα με τους αναπτυξιακούς στόχους της Ένωσης, ώστε να παρέχεται προστιθέμενη αξία.
English: The financial intermediaries’ activities in support of SMEs should be fully transparent and be reported regularly to the EIB.
Greek: Οι δραστηριότητες των χρηματοπιστωτικών μεσολαβητών προς υποστήριξη των ΜΜΕ θα πρέπει να είναι απολύτως διαφανείς και να αποτελούν αντικείμενο τακτικών εκθέσεων προς στην ΕΤΕπ.
English: Moreover, EIB financing operations should contribute to the general principles guiding Union external action, as referred to in Article 21 of the Treaty on European Union (TEU), of promoting and consolidating democracy and the rule of law, human rights and fundamental freedoms, and to the implementation of international environmental agreements to which the Union is a party.
Greek: Επιπλέον, οι χρηματοδοτικές δραστηριότητες της ΕΤΕπ θα πρέπει να συμβάλλουν στις γενικές αρχές της προώθησης και της εδραίωσης της δημοκρατίας και του κράτους δικαίου, των ανθρώπινων δικαιωμάτων και των θεμελιωδών ελευθεριών, οι οποίες διέπουν την εξωτερική δράση της Ένωσης, κατά το άρθρο 21 της συνθήκης για την Ευρωπαϊκή Ένωση (ΣΕΕ), καθώς και στην εφαρμογή διεθνών περιβαλλοντικών συμφωνιών στις οποίες η Ένωση είναι μέρος.
English: In particular, in relation to developing countries, as defined in the list of official development assistance (ODA) recipients established by the Organisation for Economic Cooperation and Development (OECD), EIB financing operations should foster the following: their sustainable economic, social and environmental development, particularly in the most disadvantaged amongst them; their smooth and gradual integration into the world economy; the campaign against poverty; as well as compliance with objectives approved by the Union in the context of the United Nations and other competent international organisations.
Greek: Όσον αφορά ιδίως τις αναπτυσσόμενες χώρες, όπως ορίζονται στον κατάλογο αποδεκτών δημόσιας αναπτυξιακής βοήθειας (ΔΑΒ) που έχει καταρτισθεί από τον Οργανισμό Οικονομικής Συνεργασίας και Ανάπτυξης (ΟΟΣΑ), οι χρηματοδοτικές δραστηριότητες της ΕΤΕπ θα πρέπει να προωθούν τα εξής: τη βιώσιμη οικονομική, κοινωνική και περιβαλλοντική ανάπτυξη στις χώρες αυτές, με ιδιαίτερη έμφαση στις πιο μειονεκτούσες από αυτές, την ομαλή και σταδιακή ενσωμάτωσή τους στην παγκόσμια οικονομία, τις προσπάθειες καταπολέμησης της φτώχειας, καθώς και τη συμμόρφωση με στόχους που εγκρίνει η Ένωση στο πλαίσιο του Οργανισμού των Ηνωμένων Εθνών και άλλων αρμόδιων διεθνών οργανισμών.
English: When carrying out due diligence in respect of the project, the EIB should, where appropriate and in line with the Union’s social and environmental principles, require the project promoter to carry out local consultations and disclose their results to the public.
Greek: Η ΕΤΕπ, κατά την εφαρμογή της διαδικασίας δέουσας επιμέλειας σε σχέση με ένα έργο, θα πρέπει, κατά περίπτωση και σύμφωνα με τις κοινωνικές και περιβαλλοντικές αρχές της Ένωσης, να απαιτεί από τον ανάδοχο του έργου να διενεργεί τοπικές διαβουλεύσεις και να δημοσιοποιεί τα αποτελέσματά τους.